OpenLLM-France/wikimedia huggingface dataset:
# The Look

The Look és el primer senzill internacional de Roxette format per Per Gessle i Marie Fredriksson. Pertany a l'àlbum Look Sharp!, i és aquell amb el qual assolirien l'èxit mundial. Es tracta d'un dels anomenats quatre No.1 que van arribar a aquesta posició als Estats Units.

## Història

El senzill va sortir al mercat el 1989 i té com costat B Silver blue (demo versió), assolint el lloc més alt a més de 30 països. La història del triomf és deguda a un estudiant nord-americà d'intercanvi a Suècia que se n'enduria una còpia al seu país i la portaria a una ràdio de la seva ciutat on es propagaria ràpidament a d'altres. Fins ara ha aconseguit vendre més de mig milió de còpies.
La banda espanyola The Stunned Parrots enregistrarien una versió en espanyol del tema, així com l'alemanya The Baseballs la faria per al seu primer treball.

## Llista de cançons

La cançó composta per ‘’Gessle’’ té diferents formats, a més de fer-ho en vinil.

### 7" single

* "The Look" - 3:56
* "Silver blue" (demo) - 4:05

### 12" maxi

* "The Look" (headdrum mix) - 7:16
* "The Look" (versió 7") - 3:56
* "Silver blue" (demo) - 4:05

### CD maxi

* "The Look" (head-drum-mix) - 7:22
* "The Look" (versió 7") - 3:58
* "Silver blue" (demo) - 4:06
* "Sleeping single" (demo) - 3:46

### 12" Remixes

* "The Look" (Visible mix) - 6:03
* "The Look" (Power Radio mix) - 4:09
* "The Look" (Big Red mix) - 7:33
* "The Look" (Invisible dub) - 5:11
* "Silver blue" (demo) - 4:00

## CD's on apareix

* Look Sharp! (1988)
* Tourism: Songs From Studios, Stages, Hotelrooms & Other Strange Places (1992) (Directe)
* Rarities (1995) (MTV unplugged)
* Don't Bore Us-Get to the Chorus: Roxette's Greatest Hits (1995)
* The Greatest (1998)
* The pop hits (2003)
* A Collection of Roxette Hits - Their 20 Greatest Songs! (2006)
* The Rox Box/Roxette '86-'06 (2006)

## The Look '95

El grup enregistraria un remix de la cançó a la mateixa vegada que el recopilatori de l'àny 1995, per promocionar el disc. Encara que aquesta versió no hi apareix pas i només estaria disponible al Regne Unit, de fet és el segon a aquest país darrere de You don't understand me. A part dels CD maxi's propis després s'hi troba al senzill de She doesn't live here anymore.

### CD maxi 1

* "The Look" (chaps 1995 remix) - 5:08
* "The Look" (chaps donna bass mix) - 6:53
* "The Look" (rapino club mix) - 5:22
* "The Look" (rapino dub mix) - 5:14

### CD maxi 2

* "The Look" (chaps 1995 remix) - 5:10
* "The Look" (original version) - 3:59
* "Crazy about you" - 3:59
* "Dressed for success" (US mix) - 4:53

## Referències

* ↑ «Roxette - The Look» (en anglès). discogs.com. [Consulta: 14 juny 2019].

## Enllaços externs

* Roxette.se, web oficial
* Run to Roxette Arxivat 2009-02-02 a Wayback Machine., web per a fans en diverses llengües
# Sergio Castellanos

Sergio Castellanos (nascut el 4 de juliol de 2000) és un actor espanyol de teatre, cinema i televisió. Va debutar a televisió el 2008 i fou conegut a televisió per fer de Maxi Iglesias quan era petit a la sèrie Los protegidos. El seu paper més destacat és el de Valerio Huertas en la sèrie original de Movistar+ La peste, dirigida per Alberto Rodríguez Librero, paper pel que el 2019 fou nominat al Premi Unión de Actores al millor actor revelació.

## Cinema
### Llargmetratges

* Malasaña 32, com Pepe - Dir. Albert Pintó (2020)
* Tu hijo, com Raúl - Dir. Miguel Ángel Vivas (2018)
* El árbol de la sangre, com Marc (adolescent) - Dir. Julio Medem (2018)
* Todos lo saben, com Felipe - Dir. Asghar Farhadi (2018)

### Curtmetratges

* Fe, como Rafael - Dir. Juan de Dios Garduño (2017)
* Todos los niños lo hacen, com Mario - Dir. Mónica Negueruela (2015)
* Los Cachorros - Dir. Guillermo Magariños (2014)
* 8, coo Fill - Dir. Raúl Cerezo (2011)

## Televisió

| 2018-actualitat | La peste | Movistar+ | Valerio Huertas | Principal |
| 2012 | Toledo, cruce de destinos | Antena 3 | | Episòdic |
| 2011 | Los protegidos | Antena 3 | Víctor Izquierdo (nen) | Recurrent |
| 2008 | Impares | Antena 3 | | Episòdic |

## Referències

* ↑ Así ha cambiado Sergio Castellanos, el actor que hizo de Maxi Iglesias de pequeño en 'Los protegidos', 20 Minutos, 13 de febrer de 2020
* ↑ El cine andaluz en contacto con ‘La Peste’. El Correo de Andalucía, publicado el 16 de mayo de 2017. Consultado el 15 de enero de 2018
* ↑ La Peste: ¿puede una serie revolucionar la historia de la ficción televisiva?. La Vanguardia, publicado el 6 de diciembre de 2017. Consultado el 15 de enero de 2018

## Enllaços externs

* Sergio Castellanos a formulatv.com
# Llosetí

«Llosetí» té aquests significats:
* Habitant de la vila de Lloseta
* Dialecte del català, parlat a Lloseta
* Club de futbol de la vila de Lloseta
# Fawzi Al-Issawi

Fawzi Al-Issawi (Bengasi, 27 de febrer de 1960) és un exfutbolista libi de la dècada de 1980. Fou internacional amb la selecció de futbol de Líbia. Pel que fa a clubs, destacà a Al-Nasr Bengasi. El 2018 fou entrenador a Al-Nasr Bengasi i a la selecció de Líbia. És considerat el millor futbolista libi de tots els temps.

## Referències

* ↑ Fawzi Al-Issawi a zerozero.pt
* ↑ Perfil a soccerway.com
* ↑ «North Africa Union». xtralegend.blogspot.com. [Consulta: 9 febrer 2019].
# Pierre Adam

Pierre Adam (París, 24 d'abril de 1924 - Gerda, 24 de setembre de 2012) va ser un ciclista francès, que fou professional entre 1949 i 1954.
Anteriorment, com a ciclista amateur, va prendre part en els Jocs Olímpics de Londres de 1948, en què guanyà una medalla d'or en la prova de persecució per equips, fent equip amb Fernand Decanali, Serge Blusson i Charles Coste.

## Palmarès

* 1948
** Medalla d'or als Jocs Olímpics de Londres en persecució per equips
* 1953
** 1r a Routiers - Pistards

## Referències

* ↑ «Bagnères-de-Bigorre. Pierre Adam, champion olympique de cyclisme nous a quittés» (en francès). Ladepeche.fr, 03-10-2012 [Consulta: 7 gener 2014].

## Enllaços externs

* Fitxa de Pierre Adam a sitiodeciclismo.net
# Variichthys jamoerensis

Variichthys jamoerensis és una espècie de peix pertanyent a la família dels terapòntids.

## Descripció

* Pot arribar a fer 8,5 cm de llargària màxima.
* 12-14 espines i 10-11 radis tous a l'aleta dorsal i 3 espines i 8-9 radis tous a l'anal.

## Hàbitat

És un peix d'aigua dolça, bentopelàgic i de clima tropical (4°S-5°S), el qual viu en un llac de 6-7 km de diàmetre.

## Distribució geogràfica

Es troba al llac Jamur (Irian Jaya, Indonèsia).

## Observacions

És inofensiu per als humans.

## Referències

* ↑ Catalogue of Life (anglès)
* ↑ The Taxonomicon (anglès)
* 1 2 3 4 «Variichthys jamoerensis» (en anglès). FishBase. Froese, Rainer; Pauly, Daniel (editors).
* ↑ Allen, G.R., 1991. Field guide to the freshwater fishes of New Guinea. Christensen Research Institute, Madang, Papua Nova Guinea.
* ↑ Palmer-Newton, A. (2020). "Varia jamoerensis." 2020 Llista Vermella de la UICN. Unió Internacional per a la Conservació de la Natura, edició 2020. [Consulta: 5 abril 2023]

## Bibliografia

* Baillie, J. i B. Groombridge (eds.), 1996. 1996 IUCN red list of threatened animals. UICN, Gland, Suïssa. 378 p.
* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Groombridge, B. (ed.), 1994. 1994 IUCN Red List of Threatened Animals. UICN, Gland, Suïssa i Cambridge, la Gran Bretanya.
* Wu, H.L., K.-T. Shao i C.F. Lai (eds.), 1999. Latin-Chinese dictionary of fishes names. The Sueichan Press, Taiwan.

## Enllaços externs

* BioLib (anglès)
* AQUATAB
# Sant Andreu (Santpedor)

Situada al costat de la Casa de la Vila, aquesta capella fou edificada l'any 1364. Ha estat objecte de diferents utilitzacions, des de centre litúrgic en substitució de la parroquial a hospital i escola de nens durant el Sexenni revolucionari. Actualment, bo i restaurada, és emprada com a sala d'exposicions i conferències. S'hi celebren també els matrimonis pel ritu civil.

## Referències

* ↑ Història de les comarques de Catalunya Bages., p. 320. ISBN 8486538084.
# The Look of Silence

The Look of Silence és un documental danès dirigit per Joshua Oppenheimer, estrenat el 2014.
La pel·lícula tracta el mateix tema que el primer documental d'Oppenheimer, The Act of Killing (2012): les matances de 1965 a Indonèsia. The Look of Silence es va presentar a la competició oficial al Festival Internacional de Cinema de Venècia el 2014, on va rebre el Gran Premi del Jurat i el Premi FIPRESCI.

## Argument

Una família de supervivents de les massacres de 1965 a Indonèsia s’enfronten a l’home que va matar un dels seus germans.

## Premis i nominacions
### Premis

* Festival Internacional de Cinema Documental de Copenhaguen 2014: DOX: PREMI
* 71a Mostra Internacional de Cinema de Venècia: (selecció oficial)
** Gran premi del jurat
** Premi FIPRESCI
* Festival Premiers Plans d'Angers 2015: Premi del públic i menció especial del jurat
* Festival 2 cinema de Valenciennes 2015: Gran Premi i Premi de la Crítica
* Premis Gotham 2015: millor documental
* Premis IDA 2015: millor pel·lícula
* London Film Critics Circle Awards - Millor pel·lícula estrangera

### Nominacions i seleccions

* Festival de Cinema de Nova York 2014
* Festival de Cinema de Telluride 2014
* Festival Internacional de Cinema de Toronto 2014: selecció " Documents TIFF "
* Oscar 2016: Millor documental

## Referències

* ↑ Nancy Tartaglione. «Venice Film Festival Lineup Announced: ‘Manglehorn’, ‘Good Kill’ In Competition; Bogdanovich, Franco, Levinson, Von Trier Also In Official Selection» (en anglès). Deadline, 24-07-2014. [Consulta: 23 agost 2014].
* ↑ «Mostra de Venise: Lion d'or au réalisateur suédois Roy Andersson». Le Monde, setembre 2014.
* ↑ «Palmarès 2015».
* ↑ Spinassou, Marie-Catherine «Le Festival 2 Valenciennes décerne son Grand Prix à Une seconde mère». Le Figaro, març 2015 [Consulta: 15 març 2029].
# Londa

Londa és un comune (municipi) de la ciutat metropolitana de Florència, a la regió italiana de la Toscana, amb una població de 1.895 habitants l'1 de gener de 2018.
Limita amb els municipis de Dicomano, Pratovecchio, Rufina, San Godenzo i Stia.
El topònim es registra per primera vegada en un document de 1028 com Unda , que significa "onada" i al·ludeix al torrent on es troba. L'ona apareix a l'escut municipal.

## Referències

* ↑ «Resident population on 1st January 2018» (en anglès). ISTAT. [Consulta: 27 febrer 2019].
# Falcó collroig

El falcó collroig (Falco chicquera ruficollis; syn: Falco ruficollis) és un tàxon d'ocell rapinyaire de la família dels falcònids (Falconidae) Es troba a la zona afrotròpica. El seu estat de conservació es considera de risc mínim.

## Taxonomia

Segons la classificació del Congrés Ornitològic Internacional (versió 12.2, 2022) el falcó collroig constitueix una de les tres subespècies del falcó cap-roig (Falco chicquera ruficollis). Tanmateix, altres obres taxonòmiques, com el Handook of the Birds of the World i la quarta versió de la BirdLife International Checklist of the birds of the world (Desembre 2019), consideren que constitueix, de fet, una espècie diferent. Segons aquest criteri les dues espècies resultants serien:
* Falcó cap-roig (Falco chicquera) - Stricto sensu
* Falcó collroig (Falco ruficollis)

## Referències

* ↑ Fundació Barcelona Zoo; Institut Català d’Ornitologia; TERMCAT, Centre de Terminologia. «falcó collroig». Diccionari dels ocells del món. TERMCAT. [Consulta: 29 agost 2022].
* 1 2 del Hoyo, Josep. All the birds of the world (en anglès). Barcelona: Lynx editions, 2020, p. 355. ISBN 978-84-16728-37-4.
* 1 2 «Seriemas, falcons». IOC World Bird List Version 12.2. International Ornithologists' Union, 01-07-2022. [Consulta: 17 octubre 2022].
* ↑ BirdLife International. «Red-necked Falcon. Falco ruficollis» (en anglès). Llista Vermella d'Espècies Amenaçades de la UICN. Unió Internacional per a la Conservació de la Natura, 2016. [Consulta: 29 agost 2022].
# Blancafort (Cher)

Blancafort és un municipi francès del departament del Cher, a la regió Centre - Vall del Loira.
El 25 de desembre de 1998, l'Institut géographique national francès (IGN) anuncià oficialment que el centre dels 11 països que havien adoptat l'euro es trobava a Blancafort, a les coordenades x=618.952 i y=2282.849. Atès que aquest punt es troba a les terres de la granja La grande roche, es construí un monument a la vora del Canal de la Sauldre per a simbolitzar el centre de la zona euro.
El dia 1 de gener de 2001, amb l'entrada de Grècia a la zona euro, el nou centre geogràfic en va esdevenir Montreuillon.
# Sant Sadurní de Montmajor

L'església de Sant Sadurní de Montmajor és l'església principal del nucli de Montmajor, al Berguedà. Està catalogada com a patrimoni des del 1982. No està protegida i està en un bon estat de conservació. L'església va ser construïda el 1922 i substituïa l'antiga església de Sant Sadurní del Castell de Montmajor. Els germans Casimir i Esteve Sala Codinet en són les arquitectes que van optar per un estil historicista i eclecticista.

## Ubicació

L'església de Sant Sadurní de Montmajor està situada a la carretera de Montmajor al Pujol de Planès, a la part alta del nucli capital del municipi berguedà.

## Descripció i estil

Sant Sadurní de Montmajor té una sola nau i capelles laterals. El seu presbiteri està situat a la banda septentrional i forma un absis poligonal amb les capelles. La façana està situada a migdia i té una porta d'arc apuntat i una rosassa amb quatre lòbuls. Té un campanar amb la forma d'una torre amb la planta quadrada adossada a la banda occidental i a l'est de l'església hi ha la rectoria. Una volta d'aresta cobreix la nau interior.
Dins l'església hi ha els retaules barrocs de Sant Esteve del Pujol de Planès (el major de Sant Esteve i el lateral del Roser), la imatge de la Dolorosa que estava al retaule major de l'antiga església del Sant Sadurní del Castell de Montmajor i una imatge de Sant Llop de la mateixa església.
És una església eclèctica que té uns mòduls neogòtics medievalistes.

## Història

El 1907 el rector Climent Camp va sol·licitar al Bisbat de Solsona poder viure fora de la rectoria de Sant Sadurní del Castell de Montmajor perquè estava en molt mal estat de conservació i va demanar construir una nova rectoria. Això, juntament amb el fet que els veïns del nou nucli de Montmajor situat a la zona dels Plans volien disposar d'un temple més proper, va fer que es demanés de fer una església nova. El 1911 la nova rectoria ja estava construïda al peu de la costa i s'hi va començar a construir el nou temple seguint el projecte dels arquitectes Casimir i Esteve Sala i Codinet aprofitant les pedres de l'antiga església del castell. El 17 de setembre de 1922 el bisbe de Solsona Valentí Comellas va inaugurar la nova església. El campanar, que es va començar a construir posteriorment, es va culminar el 1950. També s'hi va traslladar el cementiri de la parròquia. Entre el 1911 i el 1922 es van celebrar misses en una sala de la rectoria que servia com a oratori. El pressupost de la nova església fou de 10.000 pessetes.

## Referències

* 1 2 3 4 5 «Església de Sant Sadurní de Montmajor als Mapes de Patrimoni Cultural». Diputació de Barcelona. [Consulta: 18 setembre 2014].
* 1 2 3 «Sant Sadurní de Montmajor a Esglésies de Sant Sadurní». [Consulta: 18 setembre 2014].

## Vegeu també

* Llista de monuments de Montmajor

## Enllaços externs

* Sant Sadurní de Montmajor a Conéixer Catalunya

## Bibliografia

* BACH, A, 1999: Notes històriques de Montmajor, a: L'Erol, nº63, Dossier: Montmajor, un municipi de sis parròquies, Berga, Àmbit de Recerques del Berguedà, pàgines 18-27.
# The Long Lane (Derbyshire)

The Long Lane és el nom medieval i modern de la via romana que anava a través de Derbyshire des de l'est de Derventio, la fortificació romana i vicus als suburbis de la moderna Derby, fins a Rocester (on hi havia un assentament romà) i Draycott in the Moors. Des d'aquest punt la via canviava de nom, i continuava a través de Staffordshire fins a Chesterton, prop de Newcastle under Lyme. La seva destinació final era Middlewich (en llatí Salinae), des d'on es podia arribar fàcilment a la important ciutat de Chester.

## Enllaços externs

* Roman Army Built Arxivat 2010-08-20 a Wayback Machine. amb una fotografia de The Long Lane

## Bibliografia

* "Roman Antiquities" in Daniel Lysons, Samuel Lysons, Derbyshire: a general and parochial history of the county (Magna Britannia. 1817) pp. 203-218
* M. Brassington, "The Roman roads of Derby" al Derbyshire Archaeological Journal vol. 101 (1981) pp. 88-92
* Ivan D. Margary, Roman Roads in Britain. 3a ed. Londres: John Baker, 1973. ISBN 0-212-97001-1
# Setmana de Pregària per la Unitat dels Cristians

La Setmana de Pregària per la Unitat dels Cristians, també coneguda com a Octavari de pregària per la unitat dels cristians, és un esdeveniment ecumènic que se celebra cada any entre els dies 18 i 25 de gener, per tal de fomentar la pregària en les diverses Esglésies Cristianes i aconseguir la unitat de tots els cristians. Aquestes dates que la delimiten provenen de la festa de la càtedra de Sant Pere a Roma, que històricament se celebrava el 18 de gener, i la festa de la conversió de Sant Pau apòstol que se celebra el 25 de gener.
Establert amb el nom d'Octava per a la Unitat de l'Església, per iniciativa de Paul Wattson, un ministre episcopal nord-americà que es va convertir al catolicisme el 1909, es va celebrar per primera vegada del 18 al 25 de gener de 1908. Paul Wattson ho va preveure. com a Unitat al voltant de la seu romana.
La Setmana de Pregària per la Unitat dels Cristians és coordinada anualment pel Consell Mundial d'Esglésies (CMI), amb la participació de les Esglésies membres, que inclouen l'Església Assíria Oriental, les Esglésies Ortodoxes Orientals, l'Església Ortodoxa, l'Església Catòlica Antiga, la Germandat de Moravia, les Esglésies luteranes, la comunió anglicana, les esglésies mennonites, les esglésies metodistes i les Esglésies Reformades, així com les esglésies baptistes i les esglésies pentecostals. La iniciativa de la 'Setmana de Pregària per la Unitat dels Cristians' correspon al Consell Pontifici per a la Promoció de la Unitat dels Cristians i Consell Mundial d'Esglésies. Pel que fa a l'Església Catòlica Romana, aquesta té el estatus d'observadora dins del Consell Mundial d'Esglésies.

## Referències

* ↑ «La Setmana de Pregària per la Unitat dels Cristians». Catalunya Religió, 20-01-2018 [Consulta: 18 agost 2024].
* ↑ Bausset, Josep Miquel «Octavari per la unitat dels cristians. "La divisió de les esglésies cristianes és una vergonya i un escàndol per al nostre món!"». VilaWeb, 17-01-2022 [Consulta: 18 agost 2024].
* ↑ «El 25 de gener, record de la conversió de sant Pau, acaba la Setmana de Pregària per la Unitat dels Cristians». Comunitat de Sant Egisio. Comunitat de Sant Egidi, 18-01-2024 [Consulta: 18 agost 2024].
* 1 2 «La unitat dels cristians». Segre, 13-01-2019 [Consulta: 18 agost 2024].
* ↑ Chia, Edmund Kee-Fook. Liturgical Press. World Christianity Encounters World Religions: A Summa of Interfaith Dialogue, 23-10-2018. ISBN 978-0-8146-8447-4. «The observance was renamed Universal Week of Prayer for Christian Unity in 1935. With the founding of the World Council of Churches in 1948 it became more universally adopted by the different denominations around the world, even as the dates of the observance may differ»
* ↑ «Comencen els vuit dies de pregària per la unitat dels cristians». Catalunya Religió, 19-01-2015 [Consulta: 18 agost 2024].
# Falcó d'Elionor

El falcó d'Elionor, falcó marí o falcó de la reina (Falco eleonorae) és un rapinyaire que pertany a la família dels falcònids (Falconidae). El seu nom específic es va aplicar en honor d'Elionor d'Arborea (Sardenya), que a final del segle xiv va establir la primera legislació coneguda de protecció de les rapinyaires. Habita a la zona circummediterrània (des de les illes Canàries fins a Xipre, passant l'hivern a Madagascar. El seu estat de conservació es considera de risc mínim.

## Morfologia

* Fa 36-45 cm de llargària i 87-104 cm d'envergadura.
* Sembla un petit falcó pelegrí, d'aspecte més gràcil. El mascle té la cera del bec de color groc, mentre els joves i femelles la tenen blava. Les potes són grogues en els adults i blavoses en els joves.

## Hàbitat i distribució

Cria en penya-segats marins, en moltes illes de la Mediterrània, entre les quals les Columbretes i les Balears (a sa Dragonera hi ha la colònia de cria més gran de la Mediterrània occidental). També habita Grècia, Croàcia, Itàlia, Marroc, Algèria i les Illes Canàries. És un migrador de llarga distància, que hiverna a Madagascar.

## Reproducció

Té la temporada de cria més tard que la majoria d'aus europees i de qualsevol altra rapinyaire, ja que la fa coincidir amb el pas de la migració postnupcial (tardoral) de molts petits ocells. Cria en colònies. La posta, la fan en cornises als penya-segats. Ponen 2-4 ous rosats tacats de marró.

## Alimentació

S'alimenten de grans insectes i petits ocells, que atrapen en vol. De vegades cacen en col·laboració amb altres membres de la colònia, atacant les aus que arriben cansades a la costa.

## Referències

* ↑ Fundació Barcelona Zoo; Institut Català d’Ornitologia; TERMCAT, Centre de Terminologia. «falcó de l'Amur». Diccionari dels ocells del món. TERMCAT. [Consulta: 29 agost 2022].
* 1 2 3 4 «FALCÓ MARÍ». Arxivat de l'original el 8/2/2007. [Consulta: 11 setembre 2021].
* 1 2 Jobling, James A. The Helm Dictionary of Scientific Bird Names. Londres: Christopher Helm, 2010, p. 144, 266. ISBN 978-1-4081-2501-4.
* ↑ del Hoyo, Josep. All the birds of the world (en anglès). Barcelona: Lynx editions, 2020, p. 355. ISBN 978-84-16728-37-4.
* ↑ «Seriemas, falcons». IOC World Bird List Version 12.2. International Ornithologists' Union, 01-07-2022.
* ↑ Natura Mediterraneo, Il falco della regina - Falco eleonorae
* ↑ BirdLife International. «Eleonora's Falcon. Falco eleonorae» (en anglès). Llista Vermella d'Espècies Amenaçades de la UICN. Unió Internacional per a la Conservació de la Natura, 2021. [Consulta: 29 agost 2022].

## Enllaços externs

* Govern Balear Arxivat 2007-02-08 a Wayback Machine..
* Consell de Mallorca.
* Internatura.org (castellà).
# Vasilis Khatzipanagís

Vasilis "Vasia" Khatzipanagís (grec: Βασίλης Χατζηπαναγής, 26 d'octubre de 1954) és un exfutbolista grec de la dècada de 1970, nascut a l'Uzbekistan. Fou conegut com el Maradona grec.
Fou internacional amb la selecció olímpica soviètica i amb la selecció grega.
Pel que fa a clubs, defensà els colors de l'Iraklis i Pakhtakor Tashkent.
El 2004 fou escollit Golden Player de la UEFA.

## Palmarès

Pakhtakor
* Segona divisió soviètica
** 1972
Iraklis
* Copa grega de futbol
** 1975-76
* Copa balcànica de clubs
** 1985

## Referències

* ↑ John Ashdown. «Has any player ever scored the ‘perfect dead-ball' hat-trick?». The Guardian, 17-04-2015.
* ↑ «СБОРНАЯ СССР' 1975» (en russian). СБОРНАЯ РОССИИ ПО ФУТБОЛУ. Arxivat de l'original el 26 d'octubre 2014. [Consulta: 6 febrer 2011].
* ↑ Vasilis Khatzipanagís a National-Football-Teams.com (anglès)
* ↑ Alan Robins. «World Cup Heroes: Greece and Vasilis Hatzipanagis». Backpage Football, 21-06-2014. [Consulta: 17 abril 2015].
* ↑ «Iraklis 0-0 Valencia». UEFA.com [Consulta: 17 abril 2015].
* ↑ «Valencia 2-0 Iraklis». UEFA.com [Consulta: 17 abril 2015].
* ↑ Vassiliki Papantonopoulou «Greece's answer to Nureyev». UEFA, 26-01-2011 [Consulta: 17 abril 2015].
* ↑ «Хадзипанагис Василис Кирьякос» (en russian). КЛИСФ. [Consulta: 7 febrer 2011].